24. veebruaril möödub 92 aastat Eesti Vabariigi sünnist.  23. veebruaril on Tallinnas kavas pärgade asetamine Eesti riigitegelaste haudadele Metsakalmistul ning riiklike  teenetemärkide kätteandmine vabariigi presidendi poolt.  24. veebruaril kell 7.33 heisatakse pidulikult riigilipp Pika Hermanni torni (pildil); kõneleb riigikogu esimees Ene Ergma. Vabadussõja võidusamba jalamile asetatakse pärjad. Jumalateenistus Tallinna Piiskoplikus Toomkirikus algab kell 9.30, jutlustab peapiiskop Andres Põder, laulavad Tallinna koguduste koorid. Kaitsejõudude paraad Vabaduse väljakul algab kell 11. Tartus Vanemuise kontserdimajas on sama päeva õhtul pidulik kontsert ning vabariigi  presidendi Toomas Hendrik Ilvese ja proua Evelin Ilvese vastuvõtt.    Eesti Kirik